open-index/open-wikipedia-markdown huggingface dataset:
মার্লিন আলভারেঙ্গা

থাম্ব|মার্লিন আলভারেঙ্গা
**মার্লিন আলভারেঙ্গা** (জন্ম: ১৪ ফেব্রুয়ারি ১৯৮৫) হলেন একজন হন্ডুরান রাজনীতিবিদ এবং যাজক। ২০১৭ সালের ২২শে মে থেকে তিনি দুর্নীতি দমন দলের বর্তমান সভাপতি, ২০১৭ সালের সাধারণ নির্বাচনের রাষ্ট্রপতি প্রার্থী এবং ২০১৩ সাল থেকে জাতীয় কংগ্রেসের সদস্য।

মার্লিন তেগুসিগালপাতে একটি খ্রিস্টান ইভানজেলিকাল পরিবারে জন্মগ্রহণ করেছিলেন যেখানে রাজনীতি ছিল এক নিষিদ্ধ বিষয়। তিনি স্পেনের ডেনির নর্মাল স্কুল থেকে পড়াশোনা শেষ করেছিলেন এবং হন্ডুরাস প্রযুক্তি বিশ্ববিদ্যালয় (ইউটিএইচ) থেকে মানবসম্পদে স্নাতকোত্তর ডিগ্রি অর্জন করেছেন।

২০১৩ সালে ডেপুটি নির্বাচিত হওয়ার আগে মার্লিন এবং তাঁর স্বামী, পুলিশ অফিসার রুবান সান্টোস রিভেরা যাজক ছিলেন, তাঁরা ঈশ্বরের বাক্য প্রচারের জন্য নিজেদের উৎসর্গ করেছিলেন। এই সময় মার্লিন তাঁর দ্বিতীয় সন্তানের জন্ম দেওয়ার প্রতীক্ষা করছিলেন।

অভ্যন্তরীণ নির্বাচনে নাসরাল্লাকে পরাজিত করার পরে তিনি পিএসি সভাপতি নির্বাচিত হয়েছিলেন

তিনি বিভিন্ন বিতর্কে জড়িত ছিলেন, যেমন হন্ডুরাসের জাতীয় সঙ্গীতের একটি অংশ পরিবর্তনের জন্য প্রস্তাব দায়ের করা, সমগ্র দেশকে ক্যাথলিক হতে আহ্বান জানানো, ২০১৮ সালে দল থেকে ওসমান চাভেজকে বহিষ্কার করা ইত্যাদি। ২০১৭ সালের নির্বাচনে তাঁকে নির্বাচনী জালিয়াতির অভিযোগে এবং ক্যাচিরোস অপরাধী সংস্থার অংশ বলে অভিযুক্ত করা হয়েছিল।

## তথ্যসূত্র

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৮৫-এ জন্ম
বিষয়শ্রেণী:তেগুসিগালপার ব্যক্তি
বিষয়শ্রেণী:হন্ডুরান রোমান ক্যাথলিক
বিষয়শ্রেণী:রাজনীতিতে হন্ডুরান নারী
বিষয়শ্রেণী:হন্ডুরাসের রাষ্ট্রপতি পদপ্রার্থী
বিষয়শ্রেণী:২১শ শতাব্দীর হন্ডুরীয় নারী রাজনীতিবিদ
বিষয়শ্রেণী:২১শ শতাব্দীর হন্ডুরীয় রাজনীতিবিদ
লরা জুনিগা ক্যাসেরেস

থাম্ব
**লরা জুনিগা ক্যাসেরেস** হলেন একজন হন্ডুরান মানবাধিকার ও আদিবাসী অধিকারকর্মী।

তিনি হন্ডুরাসের সাম্যবাদী ও আদিবাসী সংস্থাসমূহের নাগরিক কাউন্সিল এবং হাগামোস লো ইম্পোসিবলের সদস্য। তিনি আমেরিকান রাজ্যসমূহের মানবাধিকার কমিশন সংস্থা এবং ২০১৯ জাতিসংঘের জলবায়ু পরিবর্তন সম্মেলনে উপস্থিত হয়েছিলেন। তিনি ২০১৬ সালের গণতান্ত্রিক জাতীয় সম্মেলনে ট্রান্স-প্যাসিফিক অংশীদারত্বের বিরুদ্ধে একটি সমাবেশে উপস্থিত হয়েছিলেন।

তিনি সক্রিয়কর্মী বার্তা ক্যাসেরেসের কন্যা,, তাঁর পিতা ২০১৬ সালে খুন হয়েছিলেন।

## তথ্যসূত্র

## আরও পড়ুন
* 
* জুরেট, জোসেফ (2017-07-02)। "লস হেরেডেরোস বার্টা ক্যাসেরেস"। *[[দ্য নিউ ইয়র্ক টাইমস|নিউ ইয়র্ক টাইমস]]* (স্প্যানিশ ভাষায়) 2019-12-23 এ পুনরুদ্ধার করা হয়েছে।

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:হন্ডুরান নারী সক্রিয়কর্মী
বিষয়শ্রেণী:রাজনীতিতে হন্ডুরান নারী
বিষয়শ্রেণী:২১শ শতাব্দীর হন্ডুরীয় নারী রাজনীতিবিদ
বিষয়শ্রেণী:২১শ শতাব্দীর হন্ডুরীয় রাজনীতিবিদ
মার্গারিটা দাবদৌব সিকাফি

**মার্গারিটা দাবদৌব সিকাফি** হলেন একজন হন্ডুরান রাজনীতিবিদ। তিনি সাধারণত **মার্গি ডিপ** হিসেবেই সমধিক পরিচিত। তিনি লা সেইবার প্রথম নারী নগরাধ্যক্ষ ছিলেন। ১৯৯৪ থেকে ১৯৯৮ সাল পর্যন্ত তিনি লা সেইবার নগরাধ্যক্ষ হিসেবে দায়িত্ব পালন করেন। নির্বাচনী রাজনীতিতে প্রবেশের আগে দাবদৌব স্ট্যান্ডার্ড ফ্রুট কোম্পানি নামক প্রতিষ্ঠানের মুখপাত্র হিসাবে কাজ করেছিলেন। রাষ্ট্রপতি ম্যানুয়েল জেলিয়া তাকে আতলান্তিদা বিভাগের গভর্নর নিয়োগ করেছিলেন। ২০০৯ সালে হন্ডুরা অভ্যুত্থানে জেলিয়াকে ক্ষমতাচ্যুত করার পর, দাবদৌব ঘোষণা করেন যে, তিনি “কারতিস্তা” ছিলেন না, অর্থাৎ গণভোটে সংবিধান সংস্কারের পক্ষে ছিলেন না। তবে, তিনি এই অভ্যুত্থানের বিরোধিতা করেন।

২০০৯ সালের সাধারণ নির্বাচনে দাবদৌব আতলান্তিদা লিবারেল পার্টির প্রার্থী হিসেবে জাতীয় কংগ্রেসে নির্বাচিত হন। ৩০,২৩৪টি ভোট (মোট বৈধ ভোটের ৩০.৭%) নিয়ে তিনি এই আসনে সর্বাধিক ভোট প্রাপ্ত লিবারেল প্রার্থী ছিলেন। এর আগে ২০০৮ সালে অনুষ্ঠিত লিবারেল পার্টির প্রাইমারিতে তিনি আতলান্তিদা থেকে ১২,৬০৩ ভোট (৬.৯৪%) পেয়ে দ্বিতীয় স্থান অর্জন করেছিলেন। তিনি “এলভিনিস্ট লিবারেল মুভমেন্টে”র (রাষ্ট্রপতিপ্রার্থী এলভিন সান্তোসের পক্ষে) প্রার্থী ছিলেন।

দাবদৌব তার নামানুসারে প্রতিষ্ঠিত “ফুন্দাসিয়ন মার্গি” নামক একটি দাতব্য প্রতিষ্ঠানের সভাপতি।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর নারী রাজনীতিবিদ
বিষয়শ্রেণী:আতলান্দা বিভাগের ব্যক্তি
বিষয়শ্রেণী:রাজনীতিতে হন্ডুরান নারী
বিষয়শ্রেণী:হন্ডরাসের লিবারেল পার্টির রাজনীতিবিদ
বিষয়শ্রেণী:২১শ শতাব্দীর হন্ডুরীয় নারী রাজনীতিবিদ
বিষয়শ্রেণী:২১শ শতাব্দীর হন্ডুরীয় রাজনীতিবিদ
বিষয়শ্রেণী:২০শ শতাব্দীর হন্ডুরীয় রাজনীতিবিদ
ভারতের বেসামরিক বিমান পরিবহন

**ভারতের সিভিল এভিয়েশন** বা *ভারতের বেসামরিক বিমান পরিবহন* ২০২০ সালের হিসাবে বিশ্বের তৃতীয় বৃহত্তম বেসামরিক বিমান পরিবহনের বাজার।  ১৯১১ সালের, প্রথম বাণিজ্যিক বেসামরিক বিমান পরিবহনের উড়ানটি এলাহাবাদের একটি পোলা মাঠ থেকে যমুনা নদী পেরিয়ে নইনির দিকে যাত্রা করে ও মেইল পরিবহন করে। 

## তথ্যসূত্র

বিষয়শ্রেণী:ভারতের বেসামরিক বিমান চলাচল
মারিয়া মার্থা দিয়াজ ভেলাস্কেজ

**মারিয়া মার্থা দিয়াজ ভেলাস্কেজ** (জন্ম ৩০ আগস্ট ১৯৫১, তেগুসিগালপা) হলেন একজন হন্ডুরান রাজনীতিবিদ। তিনি ১৯৯৯ এবং ২০০৯ সালে মোট দুইবার হন্ডুরাস জাতীয় নারী ইনস্টিটিউটের মন্ত্রীর দায়িত্ব পেয়েছিলেন। হাজার হাজার চীনা নাগরিককে হন্ডুরান পাসপোর্ট বেআইনিভাবে বিক্রয়ের নিন্দার জন্য তিনি চিনাজোর নায়িকা (হিরোইনা দেল চিনাজো) হিসাবেও পরিচিত।

## হন্ডুরাস জাতীয় নারী ইনস্টিটিউট (আইএনএএম)
১৯৯৯ সালের ফেব্রুয়ারিতে দিয়াজকে সরকারী নারী অফিসের (জিএমও) একজন পরিচালক নিযুক্ত করা হয়েছিল। পরে তিনি সেটিকে জাতীয় নারী ইনস্টিটিউটে (আইএনএএম) রূপান্তরিত করেছিলেন। সামাজিক, অর্থনৈতিক, রাজনৈতিক এবং সাংস্কৃতিক ক্ষেত্রে লিঙ্গ সমতার উপর দৃষ্টি নিবদ্ধ করে চলমান উন্নয়ন প্রক্রিয়ায় নারীদের অন্তর্ভুক্ত করার জন্য আইএনএএম প্রতিষ্ঠিত হয়েছিল। দিয়াজ ২০০২ সালের জানুয়ারি পর্যন্ত আইএনএএম মন্ত্রীর পদে ছিলেন।

২০০৯ এর জুলাইয়ে, দিয়াজ দ্বিতীয়বারের জন্য জাতীয় নারী ইনস্টিটিউটের মন্ত্রী নিযুক্ত হয়েছিলেন এবং ২০১০ সালের জানুয়ারি পর্যন্ত দায়িত্ব পালন করেছিলেন। তাঁর নিয়োগের ফলে কিছু প্রতিবাদ হয়েছিল এবং বিক্ষোভকারীরা তাঁকে আইএনএএম ভবনে ঢুকতে বাধা দেওয়ার চেষ্টা করেছিল।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫১-এ জন্ম
বিষয়শ্রেণী:রাজনীতিতে হন্ডুরান নারী
বিষয়শ্রেণী:হন্ডুরান রাজনীতিবিদ
বিষয়শ্রেণী:২১শ শতাব্দীর হন্ডুরীয় নারী রাজনীতিবিদ
বিষয়শ্রেণী:২১শ শতাব্দীর হন্ডুরীয় রাজনীতিবিদ
ফাউন্ডেশন (অলাভজনক)

একটি **ফাউন্ডেশন** (**দাতব্য প্রতিষ্ঠান** নামেও পরিচিত) এক ধরনের অলাভজনক সংগঠন বা দাতব্য ট্রাস্টের একটি বিভাগ যা সাধারণত অনুদানের মাধ্যমে অন্যান্য দাতব্য সংস্থাগুলির জন্য তহবিল সংগ্রহ ও সরবরাহ করে। তবে সরাসরি দাতব্য ক্রিয়াকলাপেও জড়িত হতে পারে। ফাউন্ডেশনের মধ্যে রয়েছে দাতব্য প্রতিষ্ঠানসমূহ, যেমন গোষ্ঠী বা সম্প্রদায়ভিত্তিক ফাউন্ডেশন এবং ব্যক্তিগত ফাউন্ডেশন, যা সাধারণত একজন ব্যক্তি বা পরিবারের আর্থিক বৃত্তিদানের মাধ্যমে গড়ে ওঠে। তবে, "ফাউন্ডেশন" শব্দটি এমন সংস্থাগুলোর সাথেও ব্যবহার করা হয় যারা জনহিতকর কাজের সাথে জড়িত নয়। 

## বর্ণনা
"ফাউন্ডেশনের" অধীনে আইনি ধারাগুলো কাঠামো ও উদ্দেশ্যের বিস্তৃতি বৈচিত্র্যময়। তবুও, কিছু সাধারণ কাঠামোগত উপাদান রয়েছে।
থাম্ব|ফাউন্ডেশনের একটি চার্ট

* প্রতিষ্ঠার জন্য আইনি সহায়তা প্রয়োজন
* ফাউন্ডেশনের উদ্দেশ্য
* অর্থনৈতিক কার্যকলাপ
* তদারকি ও পরিচালনার বিধানসমূহ
* জবাবদিহিতা ও নিরীক্ষণের বিধানসমূহ
* সংবিধিবদ্ধ বিধি বা নিবন্ধ সংশোধন করার বিধান
* সত্তাটি রদ করার বা বাদ দেয়ার বিধানসমূহ
* কর্পোরেট ও বেসরকারি দাতাদের করের অবস্থা
* ফাউন্ডেশনের করের অবস্থা

ফাউন্ডেশনের বেশির ভাগ আইনি কাগজপত্রে উপরের কয়েকটি বিষয় অবশ্যই নথিভুক্ত হতে হয়। অন্যান্য ক্ষেত্রে তত্ত্বাবধায়ক কর্তৃপক্ষের তদন্তের অধীনে বাকি বিষয়গুলো সরবরাহ করা যেতে পারে।

## ইউরোপ
পুরো ইউরোপ জুড়ে সাধারণত ফাউন্ডেশনের অনুমোদিত কোনো আইনি সংজ্ঞা নেই। ফাউন্ডেশনের জন্য ইউরোপিয় আইনসভার একটি প্রস্তাব ছিল, ইইউ সদস্য দেশগুলোর মধ্যে একটি আইনি ফরম থাকবে যার মাধ্যমে ফাউন্ডেশনের স্বীকৃত আইনি সংজ্ঞা তৈরি করবে। তবে এই প্রস্তাবটি জনপ্রতিনিধিদের স্থায়ী কমিটি পাশ না করাতে ২০১৫ সালে খারিজ হয়ে যায়। 

## নাগরিক আইনকানুনে ফাউন্ডেশন অবস্থান

### ফিনল্যান্ড

### ফ্রান্স

### জার্মানি

### ইতালি

### নেদারল্যান্ডস

### বাংলাদেশ

### পর্তুগাল

### স্পেন

### সুইডেন

### সুইজারল্যান্ড

## সাধারণ আইনকানুনে ফাউন্ডেশন

### কানাডা

### আয়ারল্যান্ড

### যুক্তরাজ্য

### যুক্তরাষ্ট্র

## আন্তর্জাতিক নেটওয়ার্ক

## আরও দেখুন
* আর্থিক বৃত্তিদান
* সেবা প্রতিষ্ঠান
* সবচেয়ে ধনী ভিত্তির তালিকা
* প্রোগ্রাম মূল্যায়ন
* চিন্তাকেন্দ্র
* দাতব্য ফাউন্ডেশনের তালিকা
* বেসরকারী প্রতিষ্ঠান
* আন্তর্জাতিক বেসরকারী সংস্থা

## আরও পড়ুন

## আরও শুনুন

## তথ্যসূত্র

## বহিঃসংযোগ
* ফাউন্ডেশন আইনগুলির তুলনামূলক হাইলাইটস: ইউরোপের ফাউন্ডেশনগুলো জন্য অপারেটিং পরিবেশ
* ইউরোপে ভিত্তি
* ইউরোপিয় ফাউন্ডেশন আইন
* এটি একটি ইউরোপিয় ফাউন্ডেশন সংবিধি (২০১১) এর সময়

বিষয়শ্রেণী:ফাউন্ডেশন
বিষয়শ্রেণী:দাতব্য আইন
প্যাট্রিসিয়া রোদাস

**প্যাট্রিসিয়া রোদাস** (জন্ম: ২২ জুন ১৯৬০) হলেন একজন হন্ডুরান রাজনীতিবিদ এবং হন্ডুরাসের একজন প্রাক্তন পররাষ্ট্রমন্ত্রী ও হন্ডুরাস লিবারাল পার্টির শীর্ষস্থানীয় সদস্য। ২০০৯ সালের জুলাইয়ে পদচ্যুত হয়ে তিনি পরবর্তীকালে লিবার্টি অ্যান্ড রিফান্ডেশন পার্টি প্রতিষ্ঠায় ভূমিকা পালন করেছিলেন।

## জীবনী
হন্ডুরাস জাতীয় কংগ্রেসের প্রাক্তন রাষ্ট্রপতি মোডেস্তো রোদাস আলভারাদোর কন্যা প্যাট্রিসিয়া রোদাস নিজের রাজনৈতিক কর্মজীবন শুরু করেছিলেন লিবারেল পার্টিতে, দলের কেন্দ্রীয় কার্যনির্বাহী পরিষদের সভাপতির ভূমিকায় অবতীর্ণ হয়ে। পরে তিনি ম্যানুয়েল জেলিয়ার সরকারের পররাষ্ট্রমন্ত্রী হয়েছিলেন।

### ২০০৯ হন্ডুরান সাংবিধানিক সঙ্কট
২০০৯ হন্ডুরান সাংবিধানিক সংকট চলাকালীন তাঁকে হন্ডুরান সামরিক বাহিনী দ্বারা বন্দী করে রাখা হয়েছিল এবং তাঁকে মেক্সিকোতে নির্বাসনে বাধ্য করা হয়েছিল। সেখানে থাকাকালীন তিনি রাষ্ট্রপতি পদ ফিরে পাওয়ার চেষ্টায় জেলায়ার মুখপাত্র হয়েছিলেন।

## তথ্যসূত্র

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:১৯৬০-এ জন্ম
বিষয়শ্রেণী:হন্ডুরান মার্ক্সবাদী
বিষয়শ্রেণী:হন্ডুরাসের লিবারেল পার্টির রাজনীতিবিদ
বিষয়শ্রেণী:হন্ডুরাস সরকারের মন্ত্রী
বিষয়শ্রেণী:হন্ডুরাসে পররাষ্ট্র মন্ত্রী
বিষয়শ্রেণী:২১শ শতাব্দীর হন্ডুরীয় নারী রাজনীতিবিদ
বিষয়শ্রেণী:২১শ শতাব্দীর হন্ডুরীয় রাজনীতিবিদ
গাব্রিয়েলা নুনেজ

**গাব্রিয়েলা নুনেজ এনাবে** হলেন হনডুরাসের কংগ্রেসওম্যান, বাজেট ও অর্থ কমিটির সভাপতি এবং অন্তর্বর্তীকালীন রবের্তো মিকেলেতির সরকারের অধীনে দুইবারের অর্থমন্ত্রী। তিনি এর আগে ২০০৬-২০০৭ সালে কার্লোস ফ্লোরসের সরকারের অধীনে অর্থমন্ত্রী এবং ১৯৯৮–২০০২ সাল পর্যন্ত কেন্দ্রীয় ব্যাংকের সভাপতির পদে ছিলেন। ১৯৯৪-১৯৯৬ সাল পর্যন্ত তিনি ওয়াশিংটন ডিসির আইএডিবি-এর পরিচালনা পর্ষদে ছিলেন। ২০১০ থেকে ২০১১ সাল অবধি তিনি বিশ্বব্যাংক এবং আইএডিবি-র স্বতন্ত্র আন্তর্জাতিক পরামর্শক ছিলেন।

বেসরকারি ক্ষেত্রে তিনি ব্যাঙ্কো আটলান্টিদার ভাইস-প্রেসিডেন্ট ছিলেন এবং হন্ডুরাসের এসোসিয়েসিয়ান ডি ইনস্টিটিউসিওনস বানকারিয়াসের পরিচালনা পর্ষদের সদস্য ছিলেন। তিনি আন্তঃআমেরিকান মতবিনিময় সংস্থার সদস্য।

## পটভূমি
নুনেজ ১৯৮৪ সালে ইউনিভার্সিড ন্যাসিওনাল অটোনোমা দে হন্ডুরাস থেকে অর্থনীতিতে ডিগ্রি অর্জন করেছিলেন এবং ১৯৮৯ সালে নিউ ইয়র্ক ইউনিভার্সিটি অব নিউইয়র্ক বিশ্ববিদ্যালয়ে আন্তর্জাতিক অর্থনীতিতে মাস্টার্সের জন্য ফুলব্রাইট বৃত্তি পেয়েছিলেন

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:নারী অর্থমন্ত্রী
বিষয়শ্রেণী:হন্ডুরান সরকারের নারী মন্ত্রী
বিষয়শ্রেণী:২০শ শতাব্দীর নারী রাজনীতিবিদ
বিষয়শ্রেণী:হন্ডুরাসের লিবারেল পার্টির রাজনীতিবিদ
বিষয়শ্রেণী:রাজনীতিতে হন্ডুরান নারী
বিষয়শ্রেণী:হন্ডুরাসের কেন্দ্রীয় ব্যাংকের সভাপতি
বিষয়শ্রেণী:হন্ডুরাসের অর্থমন্ত্রী
বিষয়শ্রেণী:২১শ শতাব্দীর হন্ডুরীয় নারী রাজনীতিবিদ
বিষয়শ্রেণী:২১শ শতাব্দীর হন্ডুরীয় রাজনীতিবিদ
বিষয়শ্রেণী:২০শ শতাব্দীর হন্ডুরীয় রাজনীতিবিদ
দরিস গুতেরেস

**দরিস আলেজান্দ্রিনা গুতেরেস** (জন্ম: ২১ আগস্ট ১৯৪৭) হলেন হন্ডুরানের একজন আইনজীবী এবং রাজনীতিবিদ। তিনি বর্তমানে ইনোভেশন অ্যান্ড ইউনিটি পার্টির অন্তর্ভুক্ত হন্ডুরাস জাতীয় কংগ্রেসে প্রতিনিধি। জনপ্রিয় হন্ডুরান সংস্কৃতিতে তিনি "নৃত্য প্রতিনিধি" (দ্য ড্যান্সিং রিপ্রেজেনন্টেটিভ) ডাকনামেও পরিচিত।

## জীবনী
দরিস গুতেরেস ১৯৪৭ সালের ২১ আগস্টে তেগুসিগালপায় জন্মগ্রহণ করেছিলেন। তিনি মার্থা গুতেরেস ও আরমান্দো উক্লেস সিয়েরার কন্যা এবং জোসে দে লা পাজ হেরেরার বোন। তিনি তার একক মা এবং নানীর কাছে বড় হয়েছিলেন। গুতেরেস তার প্রাথমিক পড়াশুনা সম্পন্ন করেছিলেন ইউনিভার্সিদেদ জোসে সিসিলিও দেল ভালেতে। তারপরে তেগুসিগাল্পার স্যাক্রেড হার্ট ইনস্টিটিউট থেকে উচ্চতর নম্বর প্রাপ্ত শিক্ষক হিসাবে স্নাতক হয়েছিলেন। তিনি সান্তা বারবারা বিভাগের ত্রিনিদাদে তার প্রথম শিক্ষকতার চাকরি পেয়েছিলেন এবং ১৪ বছর সেখানে শিক্ষক হিসেবে কাজ করেন। সংগঠিত শ্রম নিয়ে কাজ করার সময় তিনি রাজনীতিতে প্রবেশের সিদ্ধান্ত নেন এবং ১৯৯৫ সালে তিনি মাতাস ফানেজের বিকল্প উপ-উপাধিকারী হিসাবে ডেমোক্র্যাটিক ইউনিফিকেশন পার্টিতে যোগদান করেছিলেন।

২০১৫ সালের ডিসেম্বরে দরিস গুতেরেস মেক্সিকান ইনস্টিটিউট অফ ইভ্যালুশন থেকে মায়া পুরস্কারে ভূষিত হয়েছিলেন।

## উদ্ধৃতি

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:নারী আইনজীবী
বিষয়শ্রেণী:জীবিত ব্যক্তি
বিষয়শ্রেণী:১৯৪৭-এ জন্ম
বিষয়শ্রেণী:তেগুসিগালপার ব্যক্তি
বিষয়শ্রেণী:ইনোভেশন অ্যান্ড ইউনিটি পার্টির রাজনীতি
বিষয়শ্রেণী:২০শ শতাব্দীর নারী রাজনীতিবিদ
বিষয়শ্রেণী:রাজনীতিতে হন্ডুরান নারী
বিষয়শ্রেণী:হন্ডুরান আইনজীবী
বিষয়শ্রেণী:২১শ শতাব্দীর হন্ডুরীয় নারী রাজনীতিবিদ
বিষয়শ্রেণী:২১শ শতাব্দীর হন্ডুরীয় রাজনীতিবিদ
বিষয়শ্রেণী:২০শ শতাব্দীর নারী আইনজীবী
বেয়াত্রিজ ভালে

**দেলিয়া বেয়াত্রিজ ভালে মারিচাল** (জন্ম ২ নভেম্বর ১৬৬) হলেন একজন হন্ডুরান দন্ত চিকিৎসক, কূটনীতিক, রাজনীতিবিদ এবং টেলিভিশন উপস্থাপিকা। তিনি কানাডায় প্রেরিত হন্ডুরাস রাষ্ট্রদূত, পররাষ্ট্র বিষয়ক উপাচার্য এবং লিবার্টি অ্যান্ড রিফান্ডেশন পার্টির জাতীয় কংগ্রেসে সহকারী হিসাবে কাজ করেছেন।

## জীবনী
বেয়াত্রিজ ভালে ১৯৬৬ সালের ২ নভেম্বর তেগুসিগালপার একটি ধনী পরিবারে জন্মগ্রহণ করেছিলেন। তার বাবা ছিলেন একজন প্রকৌশলী, যিনি খুন হয়েছিলেন, আর মা ছিলেন গৃহিণী। তার ভাই গিলারমো ভালেও একজন রাজনীতিবিদ এবং ইনোভেশন অ্যান্ড ইউনিটি পার্টির সভাপতি। ১৯৮২ সালে, তিনি এলভেল বাইলিঙ্গুয়াল ইনস্টিটিউট থেকে স্নাতক হন। তার একটি মেয়ে রয়েছে।

তিনি হন্ডুরাস জাতীয় স্বায়ত্তশাসিত বিশ্ববিদ্যালয়ের দন্তচিকিৎসা অনুষদ থেকে দন্তচিকিৎসা বিষয়ে পড়াশোনা শেষ করেছিলেন, যেখানে তিনি ১৯৮৯ সালে ডেন্টাল সার্জারির ডাক্তার হিসাবে স্নাতক হন। পরে তিনি তার স্বামীর সাথে মেক্সিকো ভ্রমণ করেছিলেন, তবে খুব শীঘ্রই গর্ভাবস্থার কারণে হন্ডুরাস ফিরে আসেন এবং অল্প সময়ের জন্য দন্তচিকিৎসা করেন।

২০০৮ সালের সেপ্টেম্বরে রাষ্ট্রপতি মানুয়েল জেলায়া তাকে পররাষ্ট্র বিষয়ক সচিবালয়ের ভাইস চ্যান্সেলর নিযুক্ত করেছিলেন। ২৯ শে জুন ২০০৯- এর অভ্যুত্থানের পরে, তিনি *ডি ফেক্টো* সরকার কর্তৃক জেলিয়ার কর্মকর্তাদের উপর নির্যাতনের নিন্দা জানিয়েছিলেন এবং বলেছিলেন যে অনেক কর্মী এতে দেশ ছাড়তে বাধ্য হয়েছে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৬-এ জন্ম
বিষয়শ্রেণী:নারী দন্তচিকিৎসক
বিষয়শ্রেণী:হন্ডুরান নারী রাষ্ট্রদুত
বিষয়শ্রেণী:তেগুসিগালপার ব্যক্তি
বিষয়শ্রেণী:লিবার্টি অ্যান্ড রিফাউন্ডেশন রাজনীতিবিদ
বিষয়শ্রেণী:হন্ডুরাসের লিবারেল পার্টির রাজনীতিবিদ
বিষয়শ্রেণী:রাজনীতিতে হন্ডুরান নারী
বিষয়শ্রেণী:কানাডায় রাষ্ট্রদূত
বিষয়শ্রেণী:২১শ শতাব্দীর হন্ডুরীয় নারী রাজনীতিবিদ
বিষয়শ্রেণী:২১শ শতাব্দীর হন্ডুরীয় রাজনীতিবিদ
গ্রাসিয়েলা বোগ্রান

**গ্রাসিয়েলা বোগ্রান** (১৯ অক্টোবর ১৮৯৬- ২০০০) ছিলেন একজন হন্ডুরান শিক্ষিকা, লেখিকা এবং নারী অধিকারকর্মী। তিনি নারীদের ভোটাধিকারের লড়াই সহ শ্রমিক সঙ্ঘের আন্দোলন এবং রাজনৈতিক প্রতিবাদ উভয় ক্ষেত্রেই জড়িত ছিলেন। তিনি নারীবাদী জার্নাল *আলমা লাতিনার* সম্পাদক হিসাবেও সুপরিচিত ছিলেন। নারীদের ভোটাধিকার অর্জনের পরে তাকে জনশিক্ষা বিভাগে মন্ত্রিসভায় দায়িত্বে নিয়োগ দেওয়া হয়েছিল। ১৯৬৩ সালে মাদ্রিদে তিনি হিস্পানিক সংস্কৃতি ইনস্টিটিউটের  সদস্য হিসাবে নির্বাচিত হয়েছিলেন।

## প্রারম্ভিক জীবন
গ্রাসিয়েলা বোগ্রান রদ্রিগেজ ১৯৯৯ সালের ১৯ অক্টোবর হন্ডুরাসের সান্তা বারবারার সান নিকোলাসে পেট্রোনা রদ্রিগেজ এবং মার্কো আন্তোনিও বোগ্রান দম্পতির ঘরে জন্মগ্রহণ করেছিলেন। তিন ভাইবোনের মধ্যে তিনি ছিলেন সবার বড়, পেট্রোনা "এলভিরা" (জন্ম ১৯০৪) নামে তাঁর একটি বোন  এবং নেপোলিয়ান নামে একটি  ভাই (জন্ম ১৯০৭) ছিল।   তাঁর পরিবার ব্রিটিশদের ফরাসি উপনিবেশ রোমন বোগ্রান থেকে ১৯ শতকের গোড়ার দিকে হন্ডুরাস এসেছিল। সেইসূত্রে তিনি লুইস বোগ্রেন এবং ফ্রান্সিসকো বোগ্রিন উভয় রাষ্ট্রপতির সাথে সম্পর্কযুক্ত ছিলেন ।

প্রাথমিক শিক্ষা সমাপ্ত করার পরে, বোগ্রান ১৯১৪ সালে এস্কুয়েলা নরমাল ডি সেওরিটাস (লেডিজ নরমাল স্কুল) থেকে স্নাতক হন এবং শিক্ষক হিসাবে কাজ শুরু করেছিলেনন।   ১৯১৬ সালে তিনি কবি রুবান বার্মাডেজ মেজাকে বিয়ে করেছিলেন এবং পরবর্তীকালে তাঁদের তিনটি সন্তান হয়েছিল: গ্রাসিয়েলা, রুবেন এবং রবের্তো। তাঁদের বিবাহবিচ্ছেদ হওয়ার পরে তিনি আবার উত্তর আমেরিকার ব্যবসায়ী আলভিন এম ব্যারেটের সাথে বিবাহ বন্ধনে আবদ্ধ হয়েছিলেন।  

## মৃত্যু
২০০০ সালে হন্ডুরাসের সান পেড্রো সুলায় বোগ্রান মারা যান। তিনি তাঁর যুগের শীর্ষস্থানীয় নারী অধিকার কর্মী এবং অনুগ্রাহক হিসাবে স্মরণীয়।  

## তথ্যসূত্র

বিষয়শ্রেণী:২০০০-এ মৃত্যু
বিষয়শ্রেণী:১৮৯৬-এ জন্ম
বিষয়শ্রেণী:উদ্ধৃতি শৈলীতে স্পেনীয় ভাষার উৎস (es)
বিষয়শ্রেণী:উদ্ধৃতি শৈলী: জুলীয়–জর্জীয় অনিশ্চয়তা
বিষয়শ্রেণী:হন্ডুরান নারী ভোটাধিকারকর্মী
বিষয়শ্রেণী:হন্ডুরান নারীবাদী
বিষয়শ্রেণী:সান্তা বারবারা বিভাগের ব্যক্তি
বিষয়শ্রেণী:হন্ডুরান লেখিকা
বিষয়শ্রেণী:২০শ শতাব্দীর হন্ডুরান লেখিকা
জুলিয়েতা কাস্তেলানোস

থাম্ব|২০১৬ সালে জুলিয়েতা কাস্তেলানোস
**জুলিয়েতা কাস্তেলানোস** (জন্ম: ৮ জানুয়ারি, ১৯৫৪) হলেন একজন হন্ডুরান সমাজবিজ্ঞানী এবং ২০০৯ সাল থেকে তিনি হন্ডুরাস জাতীয় স্বায়ত্তশাসিত বিশ্ববিদ্যালয়ের  (ইউএনএইচ) ডিন। তিনি মাদক চক্র এবং পুলিশ দুর্নীতি দুটোকেই কেন্দ্র করে হন্ডুরাস সহিংসতার বিরুদ্ধে প্রচারণা চালানোর জন্য পরিচিত। তিনি বিচারিক ও পুলিশি উভয় সংস্কারের পক্ষে ছিলেন। তিনি ২০০৪ সালে ইউএনএইচ-এ অবজারভেরিও দে লা ভায়োলেন্সিয়া (ভায়োলেন্স অবজারভেটরি) প্রতিষ্ঠা করেছিলেন, এটি এমন একটি কেন্দ্র যা হন্ডুরাসে সংগঠিত বিভিন্ন অপরাধের পরিসংখ্যান বিশ্লেষণ করে।  তিনি ট্রুথ  অ্যান্ড  ও রিকনসিলায়াশন কমিশনেরও সদস্য ছিলেন।  ২০০৯ সালের অভ্যুত্থানের পরে রাষ্ট্রপতি ম্যানুয়েল জেলায়াকে ক্ষমতাচ্যুত করার সাথে সম্পর্কিত বিষয়াদি পরিষ্কার করার দায়িত্ব দেওয়া হয়েছিল এই কমিশনকে। 

## পুরস্কার ও সম্মাননা
২০১২ সালের এপ্রিলে  মার্টিন লুথার কিং জুনিয়র ফাউন্ডেশন এবং আন্ত আমেরিকান সংস্কৃতি হন্ডুরান ইনস্টিটিউটের পৃষ্ঠপোষকতায় আয়োজিত অনুষ্ঠানে জুলিয়েতা কাস্তেলানোসকে উদ্বোধনী মার্টিন লুথার কিং জুনিয়র পুরস্কার প্রদান করা হয়েছিল। 

২০১৩ সালের মার্চে মার্কিন পররাষ্ট্র দফতর থেকে তিনি আন্তর্জাতিক সাহসী নারী পুরস্কার পেয়েছিলেন  মার্কিন পররাষ্ট্রমন্ত্রী জন কেরি এবং ফার্স্ট লেডি মিশেল ওবামা এই পুরস্কারটি উপস্থাপন করেছিলেন। 

## তথ্যসূত্র

বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:জীবিত ব্যক্তি
বিষয়শ্রেণী:১৯৫৪-এ জন্ম
বিষয়শ্রেণী:হন্ডুরাসের বিশ্ববিদ্যালয়-প্রধান
বিষয়শ্রেণী:২০শ শতাব্দীর হন্ডুরান লেখিকা
বিষয়শ্রেণী:২১শ শতাব্দীর হন্ডুরান লেখক
বিষয়শ্রেণী:২১শ শতাব্দীর হন্ডুরান লেখিকা
বিষয়শ্রেণী:২০শ শতাব্দীর নারী বিজ্ঞানী
বিষয়শ্রেণী:নারী সমাজবিজ্ঞানী
বিষয়শ্রেণী:কলেজ ও বিশ্ববিদ্যালয়ের নারীপ্রধান
বিষয়শ্রেণী:তেগুসিগালপার ব্যক্তি
বিষয়শ্রেণী:হন্ডুরান লেখিকা
বিষয়শ্রেণী:হন্ডুরান সমাজবিজ্ঞানী
বিষয়শ্রেণী:বন্দুক নিয়ন্ত্রণ আইনজীবী
দিনা মেজা

**দিনা মেজা** হলেন একজন হন্ডুরান সাংবাদিক, মানবাধিকার রক্ষাকারী এবং ঝুঁকিপূর্ণ সাংবাদিকদের সমর্থনকারী সংস্থা পিইএন হন্ডুরাসের প্রতিষ্ঠাতা।

## জীবনী
দিনা মেজা ১৯৭২ সালে কর্তেস হন্ডুরাসের কোফ্রাদিয়ায় জন্মগ্রহণ করেছিলেন।

## কাজ এবং সক্রিয়তা
দিনা মেজা মূলত মানবাধিকারের অপব্যবহার এবং লঙ্ঘনের উপর গুরুত্ব দিয়ে কাজ করেন। ১৯৮৯ সালে তার বড় ভাইকে সামরিক বাহিনী অপহরণ এবং নির্যাতন করেছিল। তার এই অভিজ্ঞতাই তাকে হন্ডুরাসে মানবাধিকার লঙ্ঘনের বিষয়ে প্রতিবেদন শুরু করতে উদ্বুদ্ধ করেছিল।  ঝুঁকিপূর্ণ হওয়া সত্ত্বেও তিনি তার তিন সন্তানকে তার অব্যাহত কাজের অনুপ্রেরণা হিসাবে উল্লেখ করে থাকেন।

## পুরস্কার
২০০৭ সালে দিনা মেজা ঝুঁকিপূর্ণ সাংবাদিকদের জন্য অ্যামনেস্টি ইন্টারন্যাশনাল ইউকে-র বিশেষ পুরস্কার পেয়েছিলেন। ২০১৪ সালে তাকে অক্সফাম নোভিব/পিইএন আন্তর্জাতিক মতপ্রকাশ স্বাধীনতা পুরস্কার প্রদান করা হয়েছিল। 
## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:নারী মানবাধিকার কর্মী
বিষয়শ্রেণী:হন্ডুরান লেখিকা
বিষয়শ্রেণী:হন্ডুরান নারী সাংবাদিক
বিষয়শ্রেণী:হন্ডুরান সাংবাদিক
বিষয়শ্রেণী:হন্ডুরান মানবাধিকার কর্মী
পাকা নাভাস

**ফ্রান্সিস্কা রাকেল নাভাস গার্দেলা** (১৮৮৩-১৯৭১) ছিলেন  একজন হন্ডুরান সাংবাদিক, লেখিকা এবং নারীবাদী। তিনি হন্ডুরাসে প্রথম নারীবাদী জার্নাল প্রতিষ্ঠা করেছিলেন এবং প্রথম সাফ্রেজেট সংস্থার সদস্য ছিলেন। উদারতাবাদী হওয়ার কারণে তিনি এবং তাঁর স্বামীর জীবনের বেশিরভাগ সময় নির্বাসনে কেটেছিল। ১৯৪৫ থেকে ১৯৫১ সাল পর্যন্ত গুয়াতেমালায় নির্বাসনের সময়কাল ছিল তাঁর সবচেয়ে সৃজনশীল লেখাগুলোর সময়কাল। তিনি **পাকা নাভাস** নামেই সমধিক খ্যাত ছিলেন।

## জীবনী
ফ্রান্সিস্কা রাকেল নাভাস গার্দেলা ১৮৮৩ সালের ২৩শে মার্চ হন্ডুরাসের ওলাঞ্চোর হুতিকাল্পায় হোসে মারিয়া নাভাস এবং ফ্রান্সিস্কা  গার্দেলা দি নাভাস  দম্পতির ঘরে জন্মগ্রহণ করেছিলেন।  ১৯০০ সালে তিনি  অ্যাটর্নি, বুদ্ধিজীবী ও সাংবাদিক আদল্ফো মিরালদাকে বিয়ে করেছিলেন।  তাঁর স্বামী রাজনীতিতে জড়িত ছিলেন এবং নিজের লেখার মাধ্যমে বিরোধী উদারতাবাদীদের জোরালো সমর্থন করেতেন। ফলে তিনি ও তাঁর পরিবার সরকার কর্তৃক নির্যাতনের শিকার হয়েছিলেন।

নাভাসের বন্ধু এবং সহচর লেখক রামন আমায়া আমাদোর তাঁকে লা সিবাতে আশ্রয় নিতে এবং কোস্টা নর্টি পত্রিকা প্রকাশের প্রস্তাব করেছিলেন।

১৯৭১ সালের ১১ জুলাই ওয়াশিংটনের সিয়াটলে নিজের মেয়ের সাথে দেখা করতে গিয়ে তিনি মৃত্যুবরণ করেছিলেন। 

## তথ্যসূত্র

বিষয়শ্রেণী:নারী ঔপন্যাসিক
বিষয়শ্রেণী:২০শ শতাব্দীর ঔপন্যাসিক
বিষয়শ্রেণী:১৯৭১-এ মৃত্যু
বিষয়শ্রেণী:১৮৮৩-এ জন্ম
বিষয়শ্রেণী:২০শ শতাব্দীর সাংবাদিক
বিষয়শ্রেণী:হন্ডুরীয় নারী কবি
জুয়ানা পাভন

**জুয়ানা পাভন** (১৯ জুলাই, ১৯৪৫ - ২৮ মার্চ, ২০১৯) ছিলেন একজন হন্ডুরান কবি এবং অভিনেত্রী। তিনি তার নারীবাদী কবিতা এবং হন্ডুরান সমাজের সমালোচনার জন্য সমধিক বিখ্যাত ছিলেন। 

## জীবনী
জুয়ানা পাভন ১৯৪৪ সালে সান মার্কোস দি কোলনে জন্মগ্রহণ করেছিলেন। তার জন্মের সমব তার মায়ের বয়স ছিল ১৪ বছর এবং তিনি পাভনের প্রসবকালে মারা গিয়েছিলেন। তার বাবাও বেশ কয়েকদিন পরে অ্যালকোহল গ্রহণের কারণে মারা গিয়েছিলেন। এরপরে তাকে প্রসূতি হাসপাতাল থেকে একজন ডাক্তার দত্তক নিয়েছিলেন। কিন্তু নির্বাসিত জীবনযাপনের উদ্দেশ্যে হন্ডুরাস  ছেড়ে যাওয়ার পরে তিনি এতিমখানায় বড় হয়েছিলেন। 

১৯৭০ সালে তিনি তেগুসিগালপায় চলে যান এবং আইনিভাবে তার নাম পরিবর্তন করে মার্গারিতা ভেলাস্কুজ পাভন রাখেন। তিনি গর্ভবতী হয়ে পড়লে তার স্বামী তাকে ছেড়ে চলে গিয়েছিল। ফলে তিনি নিঃস্ব হয়ে পড়েছিলেন এবং সন্তানের দেখাশোনা করতে অর্থোপার্জনের জন্য বেশ্যাবৃত্তি বেছে নিয়েছিলেন। প্যাভানের মোট  তিনটি সন্তান ছিল, বিভিন্ন পরিবার তাদেরকে দত্তক নিয়েছিল। 

২০১৬ সালে, তিনি সান জুয়ানসিটো খনির শহরে চলে গিয়েছিলেন। জানা যায় যে সেখানে তিনি খারাপ স্বাস্থ্য  এবং দারিদ্র্যের মধ্যে ছিলেন। মুখের ক্যান্সারের কারণে তিনি  ২০১৯ সালের ২৮ শে মার্চে মৃত্যুবরণ করেন। 

## তথ্যসূত্র


বিষয়শ্রেণী:২০১৯-এ মৃত্যু
বিষয়শ্রেণী:১৯৪৫-এ জন্ম
ক্লেমেন্তিনা সুয়ারেজ

**ক্লেমেন্তিনা সুয়ারেজ** (১২ মে, ১৯০২ - ১৯৯১) ছিলেন হন্ডুরাসের প্রথম দিককার একজন কবি ও লেখিকা, যিনি প্রথাগত সামাজিক রীতিনীতি ভঙ্গ করেছিলেন। তিনি হন্ডুরাস কাব্যগ্রন্থ প্রকাশক প্রথম নারী। বর্তমানকালে তাকে হন্ডুরাসের প্রধান নারী কবি হিসাবে বিবেচনা করা হয়ে থাকে।

## উত্তরাধিকার
ক্লেমেন্তিনা সুয়ারেজ ১৯০২ সালের ১২ই মে হন্ডুরাসের হুতিকালপায় জন্মগ্রহণ করেছিলেন এবং ১৯৯১ সালে হন্ডুরাসের তেগুসিগালপাতে মৃত্যুবরণ করেছিলেন।

১৯৯৯ সালে তাঁর নামে হন্ডুরান ডাকটিকিট বার করে তাঁকে সম্মানিত করা হয়েছিল।  তাকে হন্ডুরাসের প্রধান কবিও বলা হয়ে ধাকে।  তিনি শর্টস এবং লিপস্টিক পরা প্রথম হন্ডুরান নারী হিসাবেও পরিচিত।  তাঁর জীবনের গল্প নিয়ে একটি বই এবং একটি চলচ্চিত্র রয়েছে। কথিত আছে মেক্সিকান চিত্রশিল্পী দিয়েগো রিভেরা  এল সালভাদোরের কোস্টা রিকান চিত্রশিল্পী ফ্রান্সিসকো অ্যামিগেটি এবং ক্যামিলো মিনেরো তাঁর প্রতিকৃতি অঙ্কন করেছিলেন। 

## গ্রন্থপঞ্জি
* 

## তথ্যসূত্র

বিষয়শ্রেণী:১৯৯১-এ মৃত্যু
বিষয়শ্রেণী:১৯০২-এ জন্ম
বিষয়শ্রেণী:হন্ডুরীয় নারী কবি
বিষয়শ্রেণী:২০শ শতাব্দীর হন্ডুরীয় কবি
দুনিয়া এলভির

**দুনিয়া এলভির** (জন্ম ১৯ জুন, ১৯৭৩; লা সেইবা, হন্ডুরাস ) হলেন একজন টেলিভিশন সাংবাদিক, প্রযোজক, প্রেরণাদায়ী বক্তা এবং অটিজম আইনজীবী।

## কর্মজীবন
দুনিয়া এলভির ১৯৮৯ সালে ক্যালিফোর্নিয়ায় মেক্সিকো রেডিওতে তার কর্মজীবন শুরু করেছিলেন। পরে তিনি সেখান থেকে লস অ্যাঞ্জেলেসের কেআরসিএ চ্যানেল-৬২ তে সাংবাদিক ও টিভি সংবাদ উপস্থাপিকা হিসাবে চলে গিয়েছিলেন। ২০০১ সাল থেকে তিনি লস অ্যাঞ্জেলেসে টেলিমান্ডোর হয়ে কাজ করেছেন।  তিনি টেলিভিশন অনুষ্ঠান *কাদা দিয়া কোন মারিয়া আন্তোনিয়েতার*  সংবাদদাতাও ছিলেন।

## পুরস্কার ও সম্মাননা
দুনিয়া এলভির মানুষের আগ্রহের গল্পগুলো নিয়ে প্রতিবেদন তৈরির কারণে বেশকিছু স্বীকৃতি পেয়েছেন। 

বিগত বছরগুলোতে তিনি ৬টি এমি পুরস্কার জিতেছেন। ২০০১ সালে লস অ্যাঞ্জেলেসে সেরা তদন্তকারী প্রতিবেদন বিভাগে তিনি এমি পুরস্কারেরের জন্যও মনোনীত হয়েছিলেন। ২০০৫ সালে তিনি গ্ল্যাড পুরস্কার জিতেছিলেন।

দ্য ন্যাশনাল অ্যাসোসিয়েশন অফ ল্যাটিনা লিডার্স (এনএলএল) হোয়াইট হাউস পরিদর্শন করার জন্য তাকে বিশেষ অতিথি হিসাবে আমন্ত্রণ জানিয়েছিল। 

## তথ্যসূত্র

বিষয়শ্রেণী:যুক্তরাষ্ট্রে হন্ডুরান অভিবাসী
বিষয়শ্রেণী:জীবিত ব্যক্তি
বিষয়শ্রেণী:১৯৭৩-এ জন্ম
বিষয়শ্রেণী:মার্কিন টেলিভিশন সাংবাদিক
শিরিন আহমেদ

**শিরিন আহমেদ** হলেন একজন পাকিস্তানি লেখিকা, জনবক্তা এবং পুরস্কারপ্রাপ্ত ক্রীড়া সক্রিয়কর্মী যিনি মুসলিম নারীদের খেলাধুলার প্রতি আলোকপাত করে থাকেন। পাশাপাশি খেলাধুলায় বর্ণবাদ এবং নারীবিদ্বেষও তার আলোচ্য ও কাজের বিষয়।

## কাজ
খেলাধুলা শিল্পে নারীদের কাছে আহমেদ সুপরিচিত। তিনি খেলাধুলার মধ্যে আন্তঃবিভাগ এবং পরিচয়ের স্বাধীনতা নিয়ে প্রায়শই আলোচনা ও মন্তব্য করেন।

## ব্যক্তিগত জীবন
শিরিন আহমেদ কানাডার হ্যালিফ্যাক্সে পাকিস্তানি বাবা-মার ঘরে জন্মগ্রহণ করেছিলেন। তিনি কানাডার টরন্টো বিশ্ববিদ্যালয়ে পড়াশোনা করেছিলেন। কলেজে পড়াশোনা করার সময় তিনি ফুটবল খেলার চর্চা করতেন। বর্তমানে তিনি তার পরিবার নিয়ে কানাডার টরন্টোতে থাকেন।

## পুরস্কার ও সম্মাননা
খেলাধুলায় মুসলিম নারীদের অংশগ্রহণ বিষয়ক কাজের জন্য শিরিন আহমেদ *২০১৮ নইম মালিক স্মৃতি পুরস্কার* পেয়েছেন। ২০১৮ এবং ২০১৯ সালে স্পোর্টস পাওয়ারলিস্টে মুসলিম নারী হিসাবে তার নাম অন্তর্ভুক্ত হয়েছিল।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কানাডীয় নারী সাংবাদিক
বিষয়শ্রেণী:পাকিস্তানি বংশোদ্ভূত কানাডীয় ব্যক্তি
লিজেট কাটান

**লিজেট কাটান** হলেন হন্ডুরান-বংশোদ্ভূত একজন ফ্যাশন সম্পাদক যিনি ১৯৭৬ সাল থেকে ১৯৮৬ সাল পর্যন্ত  মিলান এবং নিউইয়র্কে হার্পার্স বাজার ইতালি, হার্পার্স বাজার ফ্রান্স, উমো হার্পার্স বাজার এবং ইতালিয়ান কসমোপলিটনের জন্য কাজ করেছিলেন। তিনি সেই সময়ের কার্যত প্রত্যেক বড় ফটোগ্রাফারের সাথে কাজ করেছিলেন। একবার ফ্যাশন জগৎ থেকে অবসর গ্রহণ করে ১৯৯০ সালে তিনি রোমের হন্ডুরান দূতাবাসের বাণিজ্যিক সহদূত হিসাবে তার কূটনীতিক জীবন শুরু করেছিলেন এবং অবশেষে ২০০২ সালে মিলানের কনস্যুলেট জেনারেল পদে নিযুক্ত হয়ে  ২০০৭ সাল পর্যন্ত দায়িত্বপালন করেছিলেন। বর্তমানে তিনি বিভিন্ন আন্তর্জাতিক প্রকাশনার জন্য ফ্রিল্যান্স স্টাইলিস্ট হিসাবে কাজ করেন।

## ব্যক্তিগত জীবন
কাটান হন্ডুরাসের সান পেদ্রো সুলায় জন্মগ্রহণ করেছিলেন। কিশোরী বয়সে তার পরিবার নিউ ইয়র্ক সিটিতে স্থানান্তরিত হয়েছিল। শৈশবকাল তিনি ফ্যাশন নিয়ে নয় বরং প্রত্নতত্ত্ব নিয়ে আগ্রহী ছিলেন। একই কারণে তিনি হান্টার কলেজ থেকে নৃবিজ্ঞানে একটি ডিগ্রি অর্জন করেছিলেন। আইলিন ফোর্ড নিউইয়র্কের রাস্তায় কাটানকে আবিষ্কার করেছিলেন এবং তাকে মডেল হওয়ার প্রস্তাব দিয়েছিলেন। মডেলিং জীবন শুরু করার সিদ্ধান্ত নিয়ে তিনি কিছুটা দ্বিধায় পড়েছিলেন, কারণ তিনি এর আগে কখনও ফ্যাশন ইন্ডাস্ট্রিতে কাজ করার কথা ভাবেন নি।

## তথ্যসূত্র

বিষয়শ্রেণী:ফরাসি লেখিকা
বিষয়শ্রেণী:যুক্তরাষ্ট্রে হন্ডুরান অভিবাসী
বিষয়শ্রেণী:১৯৫১-এ জন্ম
বিষয়শ্রেণী:নিউ ইয়র্ক শহরের ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ফরাসি ম্যাগাজিন সম্পাদক
মোনা অ্যাডিলম্যান

**মোনা এলাইন অ্যাডিলম্যান** (১৯২৪ - ১৯৯১) ছিলেন কেবেকের মন্ট্রিয়লের একজন ইহুদি-কানাডীয় কবি।

## জীবনীক্রম
মোনা অ্যাডিলম্যান ১৯২৪ সালে জন্মগ্রহণ করেছিলেন এবং ম্যাকগিল বিশ্ববিদ্যালয় থেকে বি.এ. ডিগ্রি অর্জন  করেছিলেন 

তিনি সামাজিক ও পরিবেশগত কারণগুলির প্রতি দৃঢ়রূপে প্রতিশ্রুতিবদ্ধ ছিলেন, কীটনাশকের বিপদের বিরুদ্ধে তিনি কেবেকবাসীদের সতর্ক করেছিলেন। তিনি কনকর্ডিয়া বিশ্ববিদ্যালয়ে বাস্তুশাস্ত্র ও সাহিত্যের উপর একটি কোর্স তৈরি করেছিলেন এবং শিখিয়েছিলেন। পাশাপাশি তিনি সেভ মন্ট্রিয়ল নামে একটি ঐতিহ্যগোষ্ঠী পরিচালনা করেছিলেন। 

১৯৯২ সালে ম্যাকগিল বিশ্ববিদ্যালয়ের ইংরেজি বিভাগে মোনা অ্যাডিলম্যানের করা উইল থেকে মোনা *এলাইন অ্যাডিলম্যান কবিতা পুরস্কার* নামে একটি শিক্ষাবৃত্তি প্রতিষ্ঠিত হয়েছিল। 

## তথ্যসূত্র

বিষয়শ্রেণী:ম্যাকগিল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৯১-এ মৃত্যু
বিষয়শ্রেণী:১৯২৪-এ জন্ম
বিষয়শ্রেণী:মন্ট্রিয়লের সক্রীয়কর্মী
বিষয়শ্রেণী:অ্যাংলোফোন কেবেক ব্যক্তি
বিষয়শ্রেণী:কনকর্ডিয়া বিশ্ববিদ্যালয়ের ফ্যাকাল্টি
বিষয়শ্রেণী:কানাডীয় নারী কবি
বিষয়শ্রেণী:ইহুদি কানাডীয় লেখক
বিষয়শ্রেণী:ইহুদি কানাডীয় সক্রিয়কর্মী
বিষয়শ্রেণী:মন্ট্রিয়লের লেখক
বিষয়শ্রেণী:২০শ শতাব্দীর কানাডীয় কবি
বিষয়শ্রেণী:২০শ শতাব্দীর কানাডীয় লেখিকা
বিষয়শ্রেণী:কানাডীয় কবি
বিষয়শ্রেণী:ইহুদি নারী কবি
আর্লেট অ্যালকক

থাম্ব|আর্লেট অ্যালকক**আর্লেট অ্যালকক** (জন্ম: **আর্লেট ক্রিস্টিন আইডা** ব্র্যাবেন্ট ৮ অক্টোবর ১৯৫৮) হলেন একজন মেটিস- কানাডীয় লোকসঙ্গীতশিল্পী, গীতিকার এবং সমাজকর্মী। আর্লেট তার স্পষ্টবাদী গানগুলোর জন্য সবচেয়ে বেশি পরিচিত। এসব গানে তিনি মেটিস এবং আদিবাসী কানাডীয়দের সম্মুখ অতীত ও বর্তমান প্রতিকুলতার বিবরণ তুলে ধরেছেন। ১৯৯৭ সাল থেকে তিনি আর্লেট নামে একাধিক মৌলিক ঘরানার সংগীতের দুটি পূর্ণ দৈর্ঘ্যের অ্যালবাম প্রকাশ করেছেন। উভয় অ্যালবাম কানাডা এবং মার্কিন যুক্তরাষ্ট্রে বিস্তৃত আদিবাসী রেডিওতে সম্প্রচারিত হয়েছে।  আর্লেট উত্তর আমেরিকার বিভিন্ন আদিবাসী সংগীত পুরস্কারের জন্য মনোনীত হয়েছেন এবং ২০০৮ সালে নিউ মেক্সিকো এর অ্যালবাকের্কিতে নেটিভ-ই মিউজিকে বর্ষসেরা গীতিকার পুরস্কার জিতেছিলেন।

## কর্মজীবন
আর্লেট কিশোরী বয়সে কবিতা লিখতেন এবং গিটার বাজানো শুরু করে গীতিকার হিসাবে খ্যাতি অর্জন করেছিলেন। তাঁর লেখায় তার আদিবাসী ঐতিহ্য, আধ্যাত্মিকতা, বর্ণবাদ এবং আবাসিক স্কুল নির্যাতনের উপর আলোকপাত করা হয়েছে। 

তাঁর প্রথম অ্যালবাম *ট্রাইব অফ ওয়ান* ১৯৯৭ সালে প্রকাশিত হয়েছিল। তাঁর দ্বিতীয় অ্যালবাম, *ওল্ফগার্ল* গ্র্যামি অ্যাওয়ার্ড নোমিনি থেকে ২০০৭ সালে প্রকাশিত হয়েছিল। উভয় অ্যালবাম কানাডা এবং মার্কিন যুক্তরাষ্ট্রের আদিবাসী রেডিও স্টেশনগুলোতে, পাশাপাশি কানাডার সিবিসি জাতীয় রেডিওতে সম্প্রচারিত হয়েছিল। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৮-এ জন্ম
বিষয়শ্রেণী:কানাডীয় গায়িকা-গীতিকার
বিষয়শ্রেণী:কানাডীয় সঙ্গীতশিল্পী-গীতরচয়িতা
অ্যাঞ্জেলা ভালে

থাম্ব|অ্যাঞ্জেলা ভালে, ২০১২
**অ্যাঞ্জেলা ভালে** ( **এতনা মারিয়া দে লস অ্যাঞ্জেলেস ভালি সেরাতো** ; ৭ জানুয়ারি, ১৯২৭ - ৯ মে, ২০০৩) ছিলেন একজন হন্ডুরান লেখিকা, সাংবাদিক এবং প্রাবন্ধিক। ১৯৬৭ সালে তিনি প্রথম "প্রিমিও ন্যাসিয়োনাল ডি পোয়েসিয়া জুয়ান রামন মোলিনা" পুরস্কার পেয়েছিলেন।

## জীবনী
এতনা মারিয়া দে লস অ্যাঞ্জেলস ভ্যালি ১৯২৭ সালের ৭ জানুয়ারি হন্ডুরাসের তেগুসিগালপাতে (কোমায়গেলা) জন্মগ্রহণ করেছিলেন।, তিনি বের্নার্দো ভালে হার্নান্দেজ এবং আনা লিওনোর সেরাতো সালগাদোর কন্যা। তরুণী বয়সে তিনি নিজের পিতামহী অ্যাঞ্জেলা হার্নান্দেজের সম্মানে অ্যাঞ্জেলা ভালে ছদ্মনামটি গ্রহণ করেছিলেন।

তিনি *ভেল এল দিয়া*, *এল ক্রোনিস্তা* ও লা প্রেনসাসহ হন্ডুরাসের বিভিন্ন সংবাদপত্রে সাংবাদিক হিসাবে কাজ করেছিলেন। কবি হিসাবে তিনি সনাতন পদ্ধতিতে তবে আধুনিক রূপে সনেট বা লম্বা ছড়া ব্যবহার করে কবিতা রচনা করতেন।

২০০৯ সালের ৯ ই মে তিনি তেগুসিগালপায় মৃত্যুবরণ করেছিলেন।

## পুরস্কার
* ১৯৬৭, প্রথম পুরস্কার, প্রিমিও ন্যাসিয়োনাল ডি পোসেসা জুয়ান রামন মোলিনা 

## তথ্যসূত্র

বিষয়শ্রেণী:ছদ্মনামধারী লেখিকা
বিষয়শ্রেণী:২০০৩-এ মৃত্যু
বিষয়শ্রেণী:১৯২৭-এ জন্ম
বিষয়শ্রেণী:২০শ শতাব্দীর সাংবাদিক
বিষয়শ্রেণী:২০শ শতাব্দীর ছদ্মনামধারী লেখক
বিষয়শ্রেণী:হন্ডুরীয় নারী কবি
হানাহ্ আল্পার

**হানাহ্ আল্পার** হলেন একজন কানাডীয় সক্রিয়কর্মী, ব্লগার এবং প্রেরণাদায়ী বক্তা যিনি পরিবেশ, দমন-বিরোধীতা এবং সামাজিক ন্যায়বিচারের মতো বিষয়াদি নিয়ে কাজ করেন।   অনুপ্রেরণাদায়ী একজন বক্তা  হিসাবে তিনি উত্তর আমেরিকা ভ্রমণ করেছেন এবং ওয়ার্ল্ড ওয়াইল্ডলাইফ ফান্ড, বাইস্ট্যান্ডার রেভ্যুলিউশন, ডাব্লিউই ডে এবং ডাব্লিউই চ্যারিটির মতো অলাভজনক প্রতিষ্ঠানের সাথে কাজ করেছেন।

## ইতিহাস
আল্পার যখন নয় বছর বয়সী তখনই তিনি কলমিহানাহ.সিএ ডোমেইনে নিজের ব্লগ  চালু করেছিলেন।  তিনি ২০১৩ এবং ২০১৪ সালে দ্য জুনো পুরস্কারের জন্য অফিসিয়াল ইকো-ব্লগার ছিলেন 

নেচার অনুপ্রেরণা পুরস্কারের জন্য তিনি যুব (১৭ বছর এবং তার চেয়ে কম বয়সী)  বিভাগে চূড়ান্ত প্রতিযোগী ছিলেন , যা কানাডার অটোয়ায় নেচার জাদুঘরে অনুষ্ঠিত হয়েছিল। তিনি ম্যাকডোনাল্ডস এবং পারিবারিক চ্যানেলের পাশাপাশি শিশুদের বিভাগে সেরা ডিজি পুরস্কারে মনোনয়নের স্বীকৃতি পেয়েছিলেন।

## ব্যক্তিগত জীবন
হানাহ্ আল্পার বর্তমানে অন্টারিওর রিচমন্ড হিলে বাস করছেন। তিনি একজন ইহুদি। তিনি নিজের সক্রিয়তার প্রেরণা হিসাবে ইহুদি মূল্যবোধকে উল্লেখ করেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২০০৩-এ জন্ম
বিষয়শ্রেণী:কানাডীয় নারী সাংবাদিক
বিষয়শ্রেণী:২০০০-এর দশকে জন্ম
বিষয়শ্রেণী:ইহুদি কানাডীয় সক্রিয়কর্মী
বিষয়শ্রেণী:টরন্টোর লেখক
বিষয়শ্রেণী:২১শ শতাব্দীর কানাডীয় অ-কল্পকাহিনী লেখক
বিষয়শ্রেণী:জন্মের সাল অনিশ্চিত
বিষয়শ্রেণী:শিশু সাংবাদিক
জেসিকা ইয়ানিভ

**জেসিকা ইয়ানিভ** (প্রকৃত নাম **জেসিকা সিম্পসন**) হলেন  ব্রিটিশ কলম্বিয়ার একজন কানাডীয় ট্রান্সজেন্ডার কর্মী, যিনি ২০১৮ সালে ব্রিটিশ কলম্বিয়া মানবাধিকার ট্রাইব্যুনালে লিঙ্গ পরিচয়ের ভিত্তিতে বৈষম্যের মোট তেরোটি অভিযোগ দায়ের করার জন্য সুপরিচিত। ট্রাইব্যুনাল ২০১৯ সালে তার প্রাথমিক অভিযোগ প্রত্যাখ্যান করেছে।

## প্রথম জীবন, শিক্ষা এবং ক্যারিয়ার
ইয়ানিভ বলেছেন যে তিনি ছয় বছর বয়স থেকেই হিজড়া হয়েছিলেন, তবে এ সম্পর্কে প্রকাশ্যে ভয় পাচ্ছিলেন। তার কিশোর বয়সে তিনি লিঙ্গ পরিচয় ব্যাধি সম্পর্কিত চিকিৎসা, উদ্বিগ্নতা এবং মনোযোগ-ঘাটতি হাইপার্যাকটিভিটি ডিসঅর্ডারের জন্য চিকিৎসা করেছিলেন।

ইয়ানিভ ব্রিটিশ কলম্বিয়ার সারেতে কাওয়ন্তলিন পলিটেকনিক বিশ্ববিদ্যালয়ে পড়াশোনা করেছেন  কম্পিউটার বিজ্ঞান অধ্যয়নরত।

২১ আগস্ট ফেসবুককে জাতীয় যৌন দিবসের ডাক দেওয়ার জন্য, ২০০৮ সালে, তিনি তার সর্বসাধারণের দৃষ্টি আকর্ষণ করেছিলেন।    প্রচারের অংশ হিসাবে, তিনি অনুরোধে ফ্রি কনডম প্রেরণ করেছিলেন।  পরে তিনি প্রকাশ করেছিলেন এটি ভাইরাল বিপণনের প্রচার। প্রচারটি 100,000 এরও বেশি ফেসবুক ব্যবহারকারীকে আকর্ষণ করেছে।

## তথ্যসূত্র

## বহিঃসংযোগ

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:রূপান্তরকামী অধিকার কর্মী
বিষয়শ্রেণী:কানাডীয় সুন্দরী প্রতিযোগিতার প্রতিযোগী
আইলিন উইলিয়ামস

**আইলিন থিওডোরা উইলিয়ামস** (আইলিন; ১৯২৪-২০১৫) ছিলেন একজন কৃষ্ণাঙ্গ কানাডীয় সক্রিয়কর্মী এবং কানাডীয় নারী নিগ্রো অ্যাসোসিয়েশনের প্রতিষ্ঠাতা সদস্য।

## প্রারম্ভিক জীবন
ফ্রান্সিস লুইস গোলিঞ্জার এবং উইলিয়াম বার্ট্রাম গোলিঞ্জারের কন্যা **থিওডোরা উইলিয়ামস আইলিন গোলিঞ্জার** টরেন্টোতে জন্মগ্রহণ করেছিলেন। তিনি ডিউক অফ ইয়র্ক পাবলিক স্কুল ও নর্দান মাধ্যমিক বিদ্যালয়ের লেখাপড়া করেছিলেন।

তিনি টরন্টোর প্রথম ব্যাপটিস্ট চার্চে যোগ দিয়েছিলেন এবং কিশোরী বয়সে প্রায়শই ইউনিভার্সাল নিগ্রো ইমপ্রুভমেন্ট অ্যাসোসিয়েশন (ইউএনআইএ) হলে বিভিন্ন অনুষ্ঠানে অংশ নিতেন।

তিনি ২০১৫ সালের ৩১ আগস্টে মিসিসাগায় মৃত্যুবরণ করেছেন।

## সম্মাননা
আইলিন উইলিয়ামস হলেন শ্রীমতি ডাউনা ই জোন্স-সিমন্ডস, ড. জেন অগস্টাইন এবং ডেনিস ও'নিল গ্রিন প্রণীত "সুশিক্ষিত ১০০ কৃষ্ণাঙ্গ কানাডীয় নারী - ২০১৬ এর প্রথম সংস্করণ" বইতে অন্তর্ভুক্ত মরণোত্তর সম্মাননাপ্রাপ্ত নয়জন নারীর মধ্যে একজন।

## তথ্যসূত্র

## বহিঃসংযোগ
* অন্টারিও ব্ল্যাক হিস্ট্রি সোসাইটি

বিষয়শ্রেণী:কানাডীয় সক্রিয়কর্মী
বিষয়শ্রেণী:২০১৫-এ মৃত্যু
বিষয়শ্রেণী:১৯২৪-এ জন্ম
রুথ ওয়াইল্ডগেন

**রুথ ওয়াইল্ডগেন**  (১৯২১ - ১১ ই সেপ্টেম্বর, ১৯৯৯) ছিলেন একজন কানাডীয় রাজনীতিবিদ এবং সক্রিয়কর্মী। তিনি ১৯৮৫ থেকে ১৯৯৮ পর্যন্ত অটোয়া সিটি কাউন্সিল এবং অটোয়া-কার্লেটন আঞ্চলিক কাউন্সিলের ব্রিটানিয়া ওয়ার্ডের প্রতিনিধিত্ব করেছিলেন।

রুথ ওয়াইল্ডগেন ১৯২২ সালে সাসক্যাচুয়ানে একটি লেবাননী অভিবাসী পরিবারে জন্মগ্রহণ করেছিলেন। তিনি তার আট ভাইবোনের মধ্যে দ্বিতীয় ছিলেন। তিনি যখন তিন বছর বয়সী ছিলেন তখন তার পরিবার অন্টারিওর অ্যালমন্টে স্থানান্তরিত হয়েছিলেন। ওয়াইল্ডগেন ১৯৫২ সালে তার স্বামী ফ্রান্সিসকে বিয়ে করেছিলেন, তবে পরবর্তীতে তিনি তাকে ছেড়ে দিয়েছিলেন।  ১৯৭৪ সালে তার দুইটি বাচ্চা বেসমেন্টে মোমবাতি নিয়ে খেলছিল, যা থেকে ১১৪৬ মেরিভেল রোডে তার বাড়িতে অগ্নিকাণ্ডের সূত্রপাত হয়েছিল।  এই ঘটনার পরে তিনি তার বাচ্চা দুটোকে নিয়ে গন-আবাসনে যেতে বাধ্য হয়েছিলেন।

সামাজিক বিষয়ে অবদানের জন্য রাজনীতিবিদ মারলিন ক্যাটেরাল তাকে*গভর্নর জেনারেল পুরস্কারের* জন্য মনোনীত করেছিলেন। 

রুথ ওয়াইল্ডগেন ১৯৯৯ সালের ১১ ই সেপ্টেম্বর অন্টারিওর ডানরোবিনে নিজের বাড়িতে মৃত্যুবরণ করেছিলেন 

## তথ্যসূত্র

বিষয়শ্রেণী:১৯৯৯-এ মৃত্যু
বিষয়শ্রেণী:১৯২১-এ জন্ম
বিষয়শ্রেণী:অটোয়া সিটি কাউন্সিলর
বিষয়শ্রেণী:স্যাসকাচুয়ানের সক্রিয়কর্মী
বিষয়শ্রেণী:কানাডীয় নারী সক্রিয়কর্মী
বিষয়শ্রেণী:অন্টারিওর অ্যালমন্টের ব্যক্তি
বিষয়শ্রেণী:লেবানন বংশোদ্ভূত কানাডীয় ব্যক্তি
বিষয়শ্রেণী:অন্টারিওর সক্রিয়কর্মী
বিষয়শ্রেণী:অন্টারিওর রাজনীতিতে নারী
বিষয়শ্রেণী:২০শ শতাব্দীর কানাডীয় নারী রাজনীতিবিদ
আয়েশা মুঘল

**আয়েশা মুঘল** (উর্দু: عائشہ مغل) হলেন একজন পাকিস্তানি রূপান্তরিত লিঙ্গ অধিকার বিশেষজ্ঞ এবং গবেষক।

## শিক্ষা
আয়েশা মুঘল ইসলামাবাদের কোমাস্যাটস বিশ্ববিদ্যালয় থেকে মানব সম্পদ ব্যবস্থাপনায় এমফিল ডিগ্রি অর্জন করেছেন ।

## কর্মজীবন
আয়েশা মুঘল রূপান্তরিত লিঙ্গ অধিকার বিশেষজ্ঞ এবং ইউএনডিপি বিশেষজ্ঞ পরামর্শদাতা হিসাবে পাকিস্তানের মানবাধিকার মন্ত্রণালয়ে কাজ করেন। তিনি ২০১৫ সাল থেকে পাকিস্তানে রূপান্তরিত লিঙ্গ অধিকারের জন্য কাজ করছেন।

তিনি ২০২০ সালে সুইজারল্যান্ডের জেনেভায় ইউএন সিডিএডব্লিউ (নারীদের বিরুদ্ধে বৈষম্য দূরীকরণের সম্মলেন) কমিটিতে জাতীয় প্রতিনিধি দলের প্রতিনিধিত্ব করেছেন। সিডিএডাব্লিউ এমন একটি কমিটি যা নারীদের অধিকার, স্বাস্থ্য, শিক্ষা, রাজনৈতিক অংশগ্রহণ এবং কর্মসংস্থানে তাদের সমান প্রবেশাধিকারের জন্য কাজ করে। কোনও রূপান্তরিত লিঙ্গ ব্যক্তি জাতিসংঘের সরকারি চুক্তি পর্যালোচনার প্রতিবেদন পদ্ধতির জন্য কোনও দেশকে প্রতিনিধিত্ব করেছেন , এটি ইতিহাসে তাঁকে দিয়েই প্রথম ঘটেছিল।

তিনি কিছুদিন কায়েদ-ই-আজম বিশ্ববিদ্যালয়ে শিক্ষকতাও করেছেন। তিনি পাকিস্তানের যে কোনও নামীদামী বিশ্ববিদ্যালয়ে পরিদর্শক অনুষদের সদস্য হিসাবে প্রথম রূপান্তরিত লিঙ্গ ব্যক্তি।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি মানবতাবাদী
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:রূপান্তরকামী অধিকার কর্মী
বিষয়শ্রেণী:পাকিস্তানি এলজিবিটিকিউ ব্যক্তি
বিষয়শ্রেণী:পাকিস্তানি সক্রিয়কর্মী
বিষয়শ্রেণী:পাকিস্তানি ট্রান্সজেন্ডার নারী
ফারজানা বারি

**ফারজানা বারি** (উর্দু: فرزانہ باری, জন্ম: ৭ মার্চ, ১৯৫৭) হলেন একজন পাকিস্তানি নারীবাদী, মানবাধিকার কর্মী এবং একাডেমিক যিনি কায়েদ-ই-আজম বিশ্ববিদ্যালয়, ইসলামাবাদ পাকিস্তানের জেন্ডার স্টাডিজ বিভাগের পরিচালক হিসাবে দায়িত্ব পালন করেছিলেন।

## নারীবাদ ও মানবাধিকার বিষয়ক কাজ
মানবাধিকার কর্মী ফারজানা বারি পাকিস্তানে ন্যায়বিচার এবং লিঙ্গ সমতার প্রচার করেছেন। তিনি পুরুষ-অধ্যুষিত জিরগের বিধিবদ্ধ ব্যবস্থার বিরুদ্ধে লড়াই এবং পাকিস্তানে নারীর অধিকার সম্পর্কিত ইসলামী বিধি-ব্যবস্থাগুলির পক্ষে কাজ করছেন।

## রাজনীতি
ফারজানা বারি সিনিয়র নেতা ও আওয়ামী ওয়ার্কার্স পার্টির (এডাব্লুপি) সহ-সভাপতি হিসাবেও দায়িত্ব পালন করেছেন। ২০১২ সালে এটি গঠিত হওয়ার পর থেকে তিনি এডাব্লুপিতে যোগ দিয়েছিলেন।

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি গণতন্ত্রকর্মী
বিষয়শ্রেণী:পাকিস্তানি মানবাধিকারকর্মী
বিষয়শ্রেণী:পাকিস্তানি নারীবাদী
বিষয়শ্রেণী:পাকিস্তানি নারী অধিকার কর্মী
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:পাকিস্তানি নাগরিক অধিকার কর্মী
বিষয়শ্রেণী:পাকিস্তানি ধর্মনিরপেক্ষতাবাদী
বিষয়শ্রেণী:পাকিস্তানি কলাম লেখক
বিষয়শ্রেণী:কলাম লেখিকা
বিষয়শ্রেণী:কায়েদ-ই-আজম বিশ্ববিদ্যালয়ের শিক্ষক
বিষয়শ্রেণী:সাসেক্স বিশ্ববিদ্যালয়ের প্রাক্তন শিক্ষার্থী
আয়েশা চন্দ্রিগর

**আয়েশা চন্দ্রিগর** () হলেন একজন পাকিস্তানি প্রাণী-অধিকার কর্মী, উদ্যোক্তা এবং সাংবাদিক। তিনি পাকিস্তানের করাচিতে অবস্থিত *আয়েশা চন্দ্রিগর ফাউন্ডেশন* নামের একটি অলাভজনক প্রাণী-উদ্ধার সংস্থার প্রতিষ্ঠাতা।

## প্রারম্ভিক জীবন
আয়েশা চন্দ্রিগর ১৯৮৭ সালের ৩০শে সেপ্টেম্বর জন্মগ্রহণ করেছিলেন। তিনি ২০০৯ সালে নিউইয়র্ক বিশ্ববিদ্যালয়ের কলেজ অফ আর্টস অ্যান্ড সায়েন্স থেকে ইংরেজি সাহিত্য এবং চলচ্চিত্র অধ্যয়নে (সিনেমা স্টাডিজ) ডিগ্রি নিয়ে স্নাতক পাস করেন। তিনি ব্রিটিশ অ্যাসোসিয়েশন ফর কাউন্সেলিং অ্যান্ড সাইকোথেরাপির লাইসেন্সপ্রাপ্ত সাইকোথেরাপিস্ট। তিনি ডাব্লিউডাব্লিউএফ-পাকিস্তান আয়োজিত গ্রিন ইনোভেশন চ্যালেঞ্জ জিতেছিলেন।

## তথ্যসূত্র

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:প্রাণী অধিকার কর্মী
বিষয়শ্রেণী:মনোরোগ বিশেষজ্ঞ
বিষয়শ্রেণী:করাচির ব্যক্তি
বিষয়শ্রেণী:প্রাণিকল্যাণকর্মী
বিষয়শ্রেণী:পাকিস্তানি সক্রিয়কর্মী
বিষয়শ্রেণী:মুহাজির ব্যক্তি
রোমানা বশির

**রোমানা বশির** হলেন নারী ও সংখ্যালঘু অধিকার এবং ধর্মীয় সহনশীলতা বিষয়ক একজন পাকিস্তানি সমাজকর্মী। তিনি রাওয়ালপিন্ডির পিস অ্যান্ড ডেভেলপমেন্ট ফাউন্ডেশনের নির্বাহী পরিচালক এবং পোপ বেনেডিক্ট দ্বারা নির্বাচিত হয়ে মুসলিমদের সাথে ধর্মীয় সম্পর্ক কমিশনের পরামর্শক হিসাবে নিযুক্ত হয়েছেন।

## সক্রিয়তাবাদ
একজন ক্যাথলিক মহিলা বশির ১৯৯৭ সালে তৃণমূল পর্যায়ে কাজ শুরু করেছিলেন এবং আন্তঃসমাচারের সমন্বয় ও নারীদের শিক্ষার প্রচারে সম্প্রদায়ের সাথে কাজ করেছিলেন। তিনি *ক্রিশ্চান স্টাডি সেন্টারের* একজন সদস্য, প্রতিষ্ঠানটি মতপ্রকাশের স্বাধীনতা, ন্যায়বিচার, মর্যাদা এবং সাম্যের প্রচার করে থাকে। রাওয়ালপিন্ডিতে, বশির প্রশিক্ষণার্থী হিসাবে ক্রিশ্চান স্টাডি সেন্টারে যোগদান করেছিলেন এবং পরে ২০০৯ সালে প্রোগ্রামের প্রধান হিসাবে পদোন্নতি পেয়েছেন।

২০১৩ সালে তিনি রাওয়ালপিন্ডির পিস অ্যান্ড ডেভেলপমেন্ট ফাউন্ডেশনের নির্বাহী পরিচালক হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তানি রোমান ক্যাথলিক
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:পাকিস্তানি মানবাধিকারকর্মী
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:সংখ্যালঘু অধিকার কর্মী
বিষয়শ্রেণী:পাকিস্তানি নারী অধিকার কর্মী
বিষয়শ্রেণী:পাকিস্তানি খ্রিস্টান ধর্মীয় নেতা
বিষয়শ্রেণী:পাঞ্জাবি নারী
বিষয়শ্রেণী:রাওয়ালপিন্ডি জেলার ব্যক্তি
আতিয়া দাউদ

**আতিয়া দাউদ** (উর্দু: عطیہ داؤد; জন্ম ১ এপ্রিল, ১৯৫৮) হলেন একজন পাকিস্তানি সিন্ধি কবি, লেখিকা, নারীবাদী এবং অধিকারকর্মী। তিনি পাকিস্তানের সিন্ধু প্রদেশের নওশহরো ফিরোজি জেলার একটি ছোট্ট গ্রাম মোলেদিনো লারিকে জন্মগ্রহণ করেছিলেন।

তিনি তাঁর সময়ের অন্যতম গুরুত্বপূর্ণ নারীবাদী সিন্ধি লেখিকা হিসাবে প্রশংসিত হয়েছেন। আতিয়া তার কবিতাগুলো ঐতিহ্যের নামে সিন্ধি সমাজে নারীদের নিপীড়নের কথা তুলে ধরতে ব্যবহার করেছেন। তিনি ১৯৮০ সাল থেকে কবিতা লিখছেন।

## ব্যক্তিগত জীবন
আতিয়া দাউদ পাকিস্তানের সিন্ধু প্রদেশের নওশহরো ফিরোজি জেলার একটি ছোট্ট গ্রাম মোলেদিনো লারিকে মুহাম্মদ দাউদ এবং দাউদের তৃতীয় স্ত্রী আরবাব খাতুনের ঘরে জন্মগ্রহণ করেছিলেন। তার বাবা মুহাম্মদ দাউদ লারিক ছিলেন একজন হাফেজ এবং কবি যিনি স্কুল শিক্ষক হওয়ার জন্য বাড়ি থেকে পালিয়ে এসেছিলেন, ১৯৬৫ সালে ৬০ বছর বয়সে তিনি মৃত্যুবরণ করেছেন।

১৯৭০ এর দশকে আতিয়ার পরিবার করাচিতে চলে এসেছিল এবং তিনি সেখানকার একটি কলেজে ভর্তি হয়েছিলেন। এই সময়ে তিনি সামাজিক ও আর্থিকভাবে অনেক সংগ্রাম করেছিলেন এবং ব্যয় বহন করার জন্য একটি তোয়ালে কারখানায় কাজ শুরু করেছিলেন। তাঁর বন্ধু রুপা আহমেদ সলিমের সাথে পরিচয় হওয়ার পরপরই তিনি কবিতা লেখা শুরু করেছিলেন। সেখান থেকে তিনি সিন্ধি আদবি সঙ্গতের সদস্য হয়েছিলেন। ১৯৮০ এর দশক থেকে তিনি নিয়মিত কবিতা লিখছেন।

## তথ্যসূত্র

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি লেখক
বিষয়শ্রেণী:সিন্ধি ব্যক্তি
বিষয়শ্রেণী:পাকিস্তানে নারী
বিষয়শ্রেণী:পাকিস্তানি নারী
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:পাকিস্তানি নারীবাদী লেখক
বিষয়শ্রেণী:পাকিস্তানি সক্রিয়কর্মী
বিষয়শ্রেণী:পাকিস্তানে নারীবাদ
বিষয়শ্রেণী:পাকিস্তানি নারী কবি
বিষয়শ্রেণী:সিন্ধি ভাষার লেখক
বিষয়শ্রেণী:সিন্ধি লেখিকা
বিষয়শ্রেণী:সিন্ধি সাহিত্য
নাজো ধারেজো

**নাজো মুখতার ধারেজো** (সিন্ধি: نازُو ڌَاريجو, জন্ম ১৯৭৬/১৯৭৭) হলেন একজন পাকিস্তানি সক্রিয়কর্মী ও রাজনীতিবিদ। পুরুষ আত্মীয়দের কাছ থেকে নিজের কৃষিজমি রক্ষার বিষয়ে তিনি যে দৃঢ়তা দেখিয়েছেন তার ফলে তিনি "পাকিস্তানের সবচেয়ে কঠোর নারী" হিসেবে উপাধিও পেয়েছেন এবং তাঁর লড়াই ২০১৭ সালের চলচ্চিত্র *মাই পিওর ল্যান্ড*কে অনুপ্রাণিত করেছিল। তিনি ওয়াদেরি নাজো ধারেজো নামেও সমধিক পরিচিত।

## জীবনী
নাজো ধারেজের বাবা হাজী খুদা বাক্শো খান ধারেজো ছিলেন পাকিস্তানের সিন্ধু প্রদেশের জমিদার পরিবারের একজন ভূমিপতি। নাজো ধারেজো তাঁর বাবার দ্বিতীয় স্ত্রী ওয়াদেরি জামজাদির জ্যেষ্ঠ মেয়ে। তিনি পাকিস্তানের সিন্ধু প্রদেশের কাজি আহমেদ শহরের একটি প্রাসাদে জন্মগ্রহণ করেছিলেন।

তাঁর বাবা তাঁর শিক্ষার জন্য শিক্ষক নিয়োগ করেছিলেন, ফলে তিনি সিন্ধির পাশাপাশি উর্দু এবং ইংরেজি ভাষা শিখতে পেরেছিলেন। এরপরে তিনি সিন্ধু বিশ্ববিদ্যালয় থেকে অর্থনীতিতে স্নাতকোত্তর অর্জন করেছিলেন।

তিনি মুখতার নাজো ধারেজো নামে পিএমএল-এন দলের সাথে রাজনীতিতে সক্রিয় ছিলেন। ২০১৩ সালে, তিনি সিন্ধুর জন্য সংরক্ষিত নারী আসনের জন্য প্রণীত তালিকায়ও তালিকাভুক্ত ছিলেন।

## তথ্যসূত্র

বিষয়শ্রেণী:১৯৭০-এর দশকে জন্ম
বিষয়শ্রেণী:পাকিস্তানি রাজনীতিবিদ
বিষয়শ্রেণী:সিন্ধি ব্যক্তি
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি সক্রিয়কর্মী
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:সিন্ধু প্রদেশের ব্যক্তি
খালিদা বারুহি

**খালিদা বারুহি** হলেন একজন পাকিস্তানি নারী অধিকারকর্মী এবং সামাজিক উদ্যোক্তা। তিনি বেলুচিস্তানের একটি আদিবাসী উপজাতি বারুহি সম্প্রদায়ের সদস্য এবং বিয়ের পরে তিনি বর্তমানে মার্কিন যুক্তরাষ্ট্রে বসতি স্থাপন করেছেন।

## পুরস্কার ও সম্মাননা
* ২০১৬ সালে "ফোর্বস ৩০ অনূর্ধ্ব ৩০ এশিয়া: সামাজিক উদ্যোক্তা" সম্মাননা 
* ২০১৫ সালে বাফেট ইনস্টিটিউটের নর্থওয়েস্টার্ন বিশ্ববিদ্যালয় থেকে উদীয়মান বৈশ্বিক নেতা পুরস্কার
* এমআইটি মিডিয়া ল্যাব ডিরেক্টরের ফেলো, ২০১৪
* ২০১৪ সালে দ্য কিং সেন্টার থেকে মার্টিন লুথার কিং অ্যাঞ্জেল পুরস্কার
* ২০১৪ সালে লেডিজ ফান্ড পাকিস্তান থেকে উইমেন অফ এক্সিলেন্স পুরস্কার
* ২০১৪ সালে "ফোর্বস ৩০ অনূর্ধ্ব ৩০ এশিয়া: সামাজিক উদ্যোক্তা সামাজিক উদ্যোক্তা" সম্মাননা
* নিউজউইক ২৫ অনূর্ধ্ব ২৫
* ২০১২ সালে পাকিস্তানের সিন্ধু সরকারের নারী উন্নয়ন বিভাগ কর্তৃক ইয়ং উইমেন ইন বিজনেস অ্যাওয়ার্ড
* ২০১২ সালে পাকিস্তানের টিভি-ওয়ান চ্যানেল থেকে আজম-ই-আলিশান (মজবুত লক্ষ্য) পুরস্কার
* ২০১০ সালে সিঙ্গাপুর জাতীয় বিশ্ববিদ্যালয় থেকে ইয়ং চ্যাম্পিয়ন পুরস্কার
* ২০১০ সালে আনরিজনেবল ইনস্টিটিউট  থেকে আনরিজনেবল ফেলোশিপ পুরস্কার
* তরুণ সামাজিক উদ্যোক্তাদের জন্য প্যারাগন ১০০ ফাউন্ডেশনের ফেলোশিপ পুরস্কার
* ২০০৮ সালে ইয়ুথ অ্যাকশননেট- তরুণ সামাজিক উদ্যোক্তা ফেলোশিপ পুরস্কার
* ২০০৮ সালে অশোক স্ট্যাপলস তরুণ সামাজিক উদ্যোক্তা প্রতিযোগিতার চূড়ান্ত বিজয়ী

## তথ্যসূত্র

বিষয়শ্রেণী:সামাজিক উদ্যোক্তা
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:উইকিউপাত্ত ও উইকিপিডিয়াতে অফিসিয়াল ওয়েবসাইট ভিন্ন
বিষয়শ্রেণী:পাকিস্তানি নারীবাদী
বিষয়শ্রেণী:পাকিস্তানি সক্রিয়কর্মী
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:বেলুচিস্তান, পাকিস্তানের ব্যক্তি
ফাতেমা সুঘ্রা বেগম

**ফাতেমা সুঘ্রা** (মৃত্যু-২০১৭),  ( লাহোর, পাঞ্জাবের জন্ম)  ছিলেন একজন পাকিস্তানি সক্রিয়কর্মী এবং রাজনৈতিক ব্যক্তিত্ব।  তিনি স্যার গোলাম হুসেন হিদায়াতুল্লাহর স্ত্রী ছিলেন। তিনি সিভিল সেক্রেটারিয়েট লাহোর থেকে ইউনিয়ন জ্যাকটি সরিয়ে দেওয়ার পরে এবং 14 বছর বয়সে মুসলিম লীগের পতাকা দিয়ে এটি প্রতিস্থাপন করার পরে তিনি পরিচিত হন।  তিনি বেগম গোলাম হুসেন হিদায়াতুল্লাহ, সুঘ্রা বেগম, বেগম হিদায়াতুল্লাহ এবং লেডি হিদায়াতউল্লাহ নামেও সমধিক পরিচিত।

## প্রারম্ভিক জীবন
বেগমের জন্ম লাহোরের ওয়াল্ড সিটিতে। তিনি ছিলেন ইয়াকুব খান পোপালজাই দুরানীর কন্যা। তিনি ১৯৪০ সালে স্যার গোলাম হুসেন হিদায়াতুল্লাহকে বিয়ে করেছিলেন, তিনি ছিলেন প্রখ্যাত সিন্ধু রাজনৈতিক নেতা। 

## রাজনীতি
১৯৩৮ সালে তিনি অল ইন্ডিয়া মুসলিম লীগে যোগ দিয়েছিলেন এবং এটি তার রাজনৈতিক জীবনের সূচনা করে। শীঘ্রই তিনি মহিলা কেন্দ্রীয় উপকমিটিতে যোগদান করেছিলেন। 

তার প্রচেষ্টার ফলেই সিন্ধু জেলায় যেমন হায়দরাবাদ, নবাবশাহ এবং দাদুতে বিভিন্ন প্রাদেশিক উপকমিটি শাখা গঠন করা হয়েছিল। 

১৯৪৩ সালে মুসলিম লীগের বার্ষিক অধিবেশনে বেগম মহিলা অভ্যর্থনা কমিটির সভাপতি নির্বাচিত হন। 

পাকিস্তান আন্দোলনের সময় তার পরিষেবার স্বীকৃতি হিসাবে, তাকে 'পাকিস্তানের পরিষেবাতে' স্বর্ণপদক দেওয়া হয়েছিল, এটি প্রথমবারের মতো অর্জন করেছিল making তিনি লাইফ এসিএইচ অ্যাওয়ার্ডও পেয়েছিলেন।  দেশ বিভাগের পরে যারা পাকিস্তানে চলে এসেছিল তাদের সহায়তা করে বেগম মহিলা শরণার্থী ত্রাণ কমিটিতেও কাজ করেছিলেন।  

বিখ্যাত কলামিস্ট ওরিয়া মকবুল জানের মতে, তৎকালীন মুসলিম মহিলাদের জন্য সঘ্রা একটি আদর্শ ছিলেন। 

## মৃত্যু
বেগম 25 সেপ্টেম্বর 2017 এ মারা গেলেন। সে সময় তিনি 86 বছর বয়সী ছিলেন। তাকে মিয়াণী সাহেব কবরস্থানে দাফন করা হয়েছে। 

## তথ্যসূত্র

বিষয়শ্রেণী:২০১৭-এ মৃত্যু
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:লাহোরের ব্যক্তি
বিষয়শ্রেণী:জন্মের বছর অনুপস্থিত
বিষয়শ্রেণী:১৯৩০-এর দশকে জন্ম
বিষয়শ্রেণী:পাকিস্তান আন্দোলনের কর্মী
সাবা খালিদ

**সাবা খালিদ** হলেন একজন পাকিস্তানি সামাজিক উদ্যোক্তা এবং সক্রিয়কর্মী, জনবক্তা এবং সাংবাদিক।  তিনি ডিজিটাল কন্টেন্ট প্ল্যাটফর্ম "অউরত রাজ"-এর প্রতিষ্ঠাতা। 

## কর্মজীবন
লেখালেখির দিকে পূর্ণকালীন সময় দেওয়ার আগে সাবা খালিদ প্রায় দশ বছর যাবত কর্পোরেট খাতে যোগাযোগমূলক পরামর্শদাতা হিসাবে কাজ করেছিলেন।

ডিজিটাল প্রযুক্তি ব্যবহার করে নারী ক্ষমতায়ন, শিক্ষা এবং বিনোদনের জন্য ২০১৬ সালে তিনি*অউরত রাজ*  নামে একটি অনলাইন  প্ল্যাটফর্ম  প্রতিষ্ঠা করেছেন। প্ল্যাটফর্মটির মুখ্য পণ্য হল "রাজি" নামক একটি এআই চ্যাটবট যা মূলত নিষিদ্ধ স্বাস্থ্য, ঋতুস্রাব, গর্ভাবস্থা ও এসটিডি নিরাপত্তা এবং স্বাস্থ্যবিধি বিষয়েগুলো নারীদেরকে শিখিয়ে থাকে।

২০১৮ সালে তিনি "শি লাভ্স টেক গ্লোবাল স্টার্টআপ কম্পিটিশন" প্রতিযোগিতায় চূড়ান্ত প্রতিযোগী ছিলেন। 

## তথ্যসূত্র

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:পাকিস্তানি নারী
বিষয়শ্রেণী:১৯৮৪-এ জন্ম
বিষয়শ্রেণী:পাকিস্তানি সক্রিয়কর্মী
ফিজা ফারহান

**ফিজা ফারহান** হলেন একজন পাকিস্তানি সামাজিক উদ্যোক্তা, ব্যবসায়িক ব্যক্তিত্ব, সক্রিয়কর্মী ও উন্নয়ন বিশেষজ্ঞ বিশ্লেষক। তিনি বুক্শ ফাউন্ডেশনের সহ-প্রতিষ্ঠাতা এবং বর্তমানে বৈশ্বিক কৌশলগত উন্নয়ন উপদেষ্টা হিসাবে কাজ করছেন। তিনি নারী অর্থনৈতিক ক্ষমতায়নের বিষয়ে জাতিসংঘের মহাসচিব-প্যানেলের সদস্য।

ফিজা ফারহান পাকিস্তানে শক্তি সংরক্ষণ ও নারী ক্ষমতায়নের বিষয়ে সচেতনতা সৃষ্টির জন্য পরিচিত। তিনি ক্ষুদ্রঋণ ও জ্বালানি প্রকল্পগুলোতে সহায়তায় পাকিস্তানের গ্রামীণ জনগণের ক্ষমতায়নের জন্যও পরিচিত।

## কর্মজীবন
ফিজা ফারহান পাকিস্তানের অন্যতম তরুণ নেতা, তিনি এডভোকেসি এবং পদক্ষেপের মাধ্যমেই দেশের সবচেয়ে গুরুত্বপূর্ণ উন্নয়ন কার্যাবলীর নেতৃত্ব দিচ্ছেন। তিনি নিজের কর্মজীবন শুরু করেছিলেন ২০০৮ সালে, যখন দেশের মধ্যে শক্তি সংকটগুলোর অনুধাবন শুরু হয়েছিল। প্রতিকুলতারর মধ্যে থেকে সুযোগগুলো চিহ্নিত করে, তিনি গভীর আগ্রহের সাথে একাধিক সমস্যার উদ্ভাবনী সমাধানের প্রতি মনোনিবেশ করা শুরু করেছিলেন। একই মনোভাব নিয়ে, তিনি বিভিন্ন সামাজিক দাতাদের কাছ থেকে আর্থিক অনুদানের জন্য একটি সামাজিক উদ্যোগ বুক‌শ ফাউন্ডেশনকে নেতৃত্ব দিয়েছিলেন এবং নারীর ক্ষমতায়ন ও শক্তির উপলব্ধির মধ্যে একটি সংযোগ স্থাপনের সমাধান তৈরি করেছেন।

## তথ্যসূত্র

বিষয়শ্রেণী:১৯৮৬-এ জন্ম
বিষয়শ্রেণী:পাকিস্তানি ব্যবসায়ী
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি শিক্ষায়তনিক
বিষয়শ্রেণী:পাকিস্তানি শিক্ষাবিদ
বিষয়শ্রেণী:পাকিস্তানি নারী ব্যবসায়ী
বিষয়শ্রেণী:লাহোর ব্যবস্থাপনা বিজ্ঞান বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পাকিস্তানি নারী সক্রিয়কর্মী
বিষয়শ্রেণী:লাহোর ম্যানেজমেন্ট সায়েন্সেস বিশ্ববিদ্যালয়ের প্রাক্তন শিক্ষার্থী